[{"text_idx": "#000014", "text": "Meini hirion Mo\u0302n yn llamu i\u2019r oes digidol"}, {"text_idx": "#000018", "text": "Dewiswyd y project \u2018The Co-Production of alternative views of lost heritage\u2019 mewn cystadleuaeth i dderbyn grant sylweddol gan Fwrdd Ymchwil y Celfyddydau a\u2019r Dyniaethau dan y cynllun Digital Transformations in Community research Co-Production in the Arts and Humanities. Bydd yn defnyddio\u2019r technolegau diweddaraf sydd ar gael i archeolegwyr, a hynny mewn project sydd hefyd yn gofyn am gyfraniad gan y cyhoedd fel archeolegwyr amatur neu ffotograffwyr. Amcan y project yw creu gwybodaeth dri dimensiwn yn defnyddio\u2019r dechnoleg ddiweddaraf am feini hirion nodedig Ynys Mo\u0302n, ac am safleoedd archeolegol a henebion eraill yng Ngogledd Cymru."}, {"text_idx": "#000019", "text": "Bydd y project yn defnyddio techneg gyfrifiadurol weledol newydd, sef photogrammetry, i greu delweddau tri dimensiwn o\u2019r meini hirion. Caiff y rhain eu \u2018pwytho\u2019 at ei gilydd o ddelweddau digidol unigol a dynnwyd ac a gyflwynwyd gan y cyhoedd."}, {"text_idx": "#000020", "text": "Mae\u2019r marciau arysgrifenedig yn llawer haws i\u2019w gweld unwaith mae\u2019r llun wedi ei newid i 3D.Yna, caiff detholiad o ddelweddau tri dimensiwn, a wnaed drwy gyfuno\u2019n ddigidol rhwng 3 ac 20 delwedd o\u2019r un maen hir, eu hargraffu\u2019n dri dimensiwn. Bydd y modelau\u2019n galluogi defnyddwyr i ddefnyddio bwrdd arbennig a fydd yn codi ac arddangos yr holl wybodaeth berthnasol am y maen hir arbennig hwnnw ar sgrin gyfrifiadurol fawr."}, {"text_idx": "#000021", "text": "Disgwylir i\u2019r project gael ei gwblhau o fewn 18 mis a hwn yw\u2019r ail broject tebyg rhwng gwyddonwyr cyfrifiadurol ac archeolegwyr y Brifysgol ac Ymddiriedolaeth Archeolegol Gwynedd. Roedd y project cyntaf yn canolbwyntio ar greu delweddau tri dimensiwn gan ddefnyddio hen luniau o feini hirion a safleoedd cyn hanes eraill."}, {"text_idx": "#000024", "text": "Darlun yn dangos y mannau lle dynnwyd y delweddau digidol cyn cael eu 'pwytho' at ei gilydd i wneud y ddelwedd 3D.Meddai\u2019r Athro Raimund Karl, Athro Archeoleg a Threftadaeth: \u201cDyma ffordd ragorol i gael pobl i ymddiddori mewn archeoleg. Bydd yn galluogi pobl i gymryd rhan llawer mwy amlwg mewn rheoli eu treftadaeth a gwneud eu dewisiadau eu hunain ynghylch beth sy\u2019n bwysig iddynt.\u201d"}, {"text_idx": "#000026", "text": "Dyddiad cyhoeddi: 19 Chwefror 2014"}, {"text_idx": "#000030", "text": "Delweddu, Data, Modelu a Graffeg"}]